Баграт Шьынқәба ибарелиеф аартра
Иахьа Аҧсны жәлар рпоет, Д. Гәлиа ихьӡ зху Аҳәынҭқарратә премиа алауреат, «Ахьӡ-Аҧша» аорден актәи аҩаӡара занашьоу Баграт Уасил-иҧа Шьынқәба диижьҭеи 100 шықәса аҵра инадҳәаланы, апоет Аҟәа дахьынхоз аҩны аҟны иаартын аҭӡы. Уи аартра иалахәын Аҧсны ахада иабжьагаҩ В. Занҭариа, Аҧсны акультуреи аҭоурых-культуратә ҭынха ахьчареи рминистр Е. Арсалиаҧҳа, Аҧсны Ашәҟәыҩҩцәа Реидгыла Ахантәаҩы В. Аҧҳазоу, Аҟәа ақалақь администрациа ахадара, ашәҟәыҩҩцәеи апоетцәеи, ауаажәларратә усзуҩцәеи.